Z M L U V A č. 222019

 poskytovaní služieb v oblasti verejného obstarávania uzatvorená podľa ustanovenia § 269 ods. 2zákona č. 513/1991 Zb. Obchodný zákonník

Zmluvné strany:

**Objednávateľ: Základná škola**

so sídlom: Krosnianska 4, 040 22 Košice

štatutárny orgán: Ing. Danka Daneshjoová, riaditeľka školy

telefón: 055 6715719

e-mail: vedenie.k4ke@gmail.com

IČO: 35546875

DIČ: 2021676998

bankové spojenie: **Príma banka a.s.**

číslo účtu (IBAN): SK65 5600 0000 00050298 0002

(ďalej len **„Objednávateľ“**)

**a**

**Poskytovateľ: Stredisko služieb škole**

so sídlom: Trieda SNP 48/A, 040 11 Košice

štatutárny orgán: Ing. Mária Mižáková, riaditeľka

telefón: 0556419564

e-mail: mizakova.sss@gmail.com

IČO: 35540419

DIČ: 2021623967

bankové spojenie: Prima banka , a.s.

číslo účtu (IBAN): SK76 5600 0000 0093 0842 0002

spoločnosť zapísaná v Registri škôl a školských zariadení Ministerstva školstva, vedy, výskumu a športu SR

(ďalej len **„Poskytovateľ“**)

uzatvárajú na základe vzájomne dosiahnutého konsenzu, predovšetkým podľa ustanovenia § 269 ods. 2 zákona č. 513/1991 Zb. Obchodný zákonník, túto Zmluvu o poskytovaní služieb v oblasti verejného obstarávania (ďalej len „**Zmluva**“).

1. **Úvodné ustanovenia**
   1. Stredisko služieb škole je rozpočtovou organizáciou mesta Košice, ktorá na území mesta poskytuje služby školám a školským zariadeniam s právnou subjektivitou v zriaďovateľskej pôsobnosti mesta Košice.
   2. Účelom tejto Zmluvy je upraviť vzájomné práva a povinnosti zmluvných strán pri poskytovaní odborných služieb vo verejnom obstarávaní v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov a súvisiacich konzultačných a poradenských služieb.
2. **Predmet zmluvy**
   1. Predmetom tejto Zmluvy je záväzok Poskytovateľa poskytovať Objednávateľovi odborné služby vymedzené v čl. III. tejto Zmluvy v súvislosti s vykonávaním verejného obstarávania Objednávateľom v zmysle zákona 343/2015 Z. z. o verejnom obstarávaní a súvisiace konzultačné a poradenské služby.
   2. Objednávateľ sa zaväzuje prevziať od Poskytovateľa výsledky poskytovania odborných služieb vo verejnom obstarávaní v zmysle zákona o verejnom obstarávaní v písomnej forme a súvisiacich konzultačných a poradenských služieb v písomnej forme a zaplatiť za ne dohodnutú odmenu.
   3. Objem Poskytovateľom skutočne poskytovaných odborných služieb vo verejnom obstarávaní závisí od požiadaviek Objednávateľa.
3. **Vymedzenie odborných služieb vo verejnom obstarávaní**
   * + 1. Pod odbornými službami vo verejnom obstarávaní sa na účely tejto Zmluvy rozumejú najmä tieto služby:
     1. služby súvisiace s realizáciou verejného obstarávania ako aj odborného dozoru, všeobecnej konzultačnej a poradenskej činnosti pri obstarávaní tovarov, služieb a stavebných prác podľa požiadaviek objednávateľa (vrátane zákaziek postupom podľa zákona o verejnom obstarávaní),
     2. príprava a predkladanie stanovísk zdôvodňujúcich výber postupu verejného obstarávania v konkrétnych prípadoch,
     3. vypracovanie príslušných oznámení, t. j. predbežných oznámení, oznámení o vyhlásení verejného obstarávania, oznámení o výsledku verejného obstarávania a ich odosielanie do príslušných vestníkov podľa typu zákazky, prípadne výziev na predkladanie ponúk a informácií o uzavretí zmluvy,
     4. vypracovanie kritérií na vyhodnotenie ponúk v súlade s požiadavkami verejného obstarávateľa,
     5. vypracovanie súťažných podkladov v súlade s požiadavkami verejného obstarávateľa,
     6. zaistenie odovzdania a rozposielania súťažných podkladov záujemcom, vrátane potvrdenia ich odovzdania a evidencie záujemcov, ktorí si prevzali súťažné podklady,
     7. poskytovanie vysvetlenia podmienok účasti vo verejnom obstarávaní alebo súťažných podkladov uchádzačom v spolupráci s verejným obstarávateľom,
     8. zaistenie prijímania obálok s ponukami, vrátane vypracovania zoznamu doručených ponúk,
     9. kontrolu splnenia podmienok účasti uchádzačmi alebo záujemcami o účasť vo verejných obstarávaniach,
     10. plnenie si povinnosti člena komisie na otváranie obálok a na hodnotenie ponúk v súlade s menovacím dekrétom,
     11. organizačné a metodické vedenie činnosti hodnotiacej komisie, vrátane zaistenia všetkých podkladov, dokumentov, protokolov a administratívy, ktorá súvisí s hodnotením ponúk
     12. zabezpečenie procesov v elektronickom kontraktačnom systéme,
     13. v prípade potreby zabezpečenie činností pri uplatnení revíznych postupov,
     14. komunikáciu s Úradom pre verejné obstarávanie SR na základe požiadaviek verejného obstarávateľa,
     15. komunikáciu s Úradom pre verejné obstarávanie SR na základe požiadaviek verejného obstarávateľa,
     16. odovzdanie kompletnej dokumentácie za realizovanú zákazku verejnému obstarávateľovi,
     17. zaslanie dokumentácie z verejných obstarávaní do Centrálneho registra verejného obstarávania.
     18. poskytovanie aj iných služieb súvisiacich so zákonom o verejnom obstarávaní, ako aj vypracovanie správ a informácií a vypĺňanie súvisiacich štandardných formulárov podľa požiadaviek verejného obstarávateľa.
         1. Poskytovateľ sa zaväzuje poskytovať služby uvedené v ods. 1 tohto článku v závislosti od zvoleného postupu obstarávania, finančného limitu obstarávanej zákazky a ostatných požiadaviek Objednávateľa.
4. **Spôsob a miesto poskytovania služieb**
5. Poskytovateľ je povinný poskytnúť odborné služby, ktoré sú predmetom tejto Zmluvy, riadne a včas podľa požiadaviek a v lehotách zadefinovaných písomne Objednávateľom v individuálnych objednávkach.
6. Poskytovateľ je povinný poskytnúť odborné služby vo verejnom obstarávaní odborne, včas a v súlade so zákonom o verejnom obstarávaní,  súvisiacimi právnymi predpismi platnými v SR, vnútornými predpismi Objednávateľa, ako aj na základe jeho pokynov.
7. Ak by pokyny Objednávateľa boli v rozpore so zákonom o verejnom obstarávaní alebo ďalšími právnymi predpismi platnými v SR, Poskytovateľ na túto skutočnosť objednávateľa vopred upozorní a vyžiada si jeho písomný pokyn na ďalší postup vo veci.
8. Ak by Objednávateľ trval na poskytnutí odborných služieb požadovaným spôsobom aj napriek tomu, že bol Poskytovateľom upozornený na rozpor so zákonom o verejnom obstarávaní alebo ďalšími právnymi predpismi platnými v SR, je Poskytovateľ oprávnený okamžite od tejto Zmluvy odstúpiť.
9. Poskytovateľ je oprávnený požadovať od Objednávateľa ďalšie, dodatočné informácie alebo pokyny, ktoré sú nevyhnutne potrebné na poskytovanie odborných služieb. Pri určení spôsobu a metodiky poskytovania odborných služieb je Poskytovateľ oprávnený postupovať samostatne.
10. Poskytovateľ je povinný zachovávať mlčanlivosť o informáciách poskytnutých Objednávateľom v súvislosti s poskytovaním odborných služieb a to aj po zániku platnosti tejto Zmluvy.
11. Poskytovateľ je oprávnený odmietnuť poskytnutie odborných služieb ak Objednávateľ ani na požiadanie neposkytne Poskytovateľovi potrebné doklady a súčinnosť.
12. Objednávateľ je oprávnený kedykoľvek aktualizovať svoje požiadavky a dávať Poskytovateľovi pokyny pri poskytovaní odborných služieb.
13. Objednávateľ je povinný poskytnúť Poskytovateľovi pravdivé informácie, ktoré majú vplyv na povahu a spôsob uskutočnenia požadovaných odborných služieb a nesmie zamlčať žiadne informácie, dôležité pre poskytnutie týchto odborných služieb. Nesplnenie tejto povinnosti zo strany Objednávateľa sa považuje za podstatné porušenie tejto zmluvy a zakladá právo Poskytovateľa odstúpiť od tejto Zmluvy.
14. Objednávateľ a Poskytovateľ sa dohodli, že informácie, ktoré si zmluvné strany navzájom poskytnú, sú dôverného charakteru a bez písomného súhlasu zmluvných strán sa nemôžu poskytnúť tretím osobám.
15. Objednávateľ je povinný zaslať Poskytovateľovi písomné objednávky k obstaraniu jednotlivých požadovaných zákaziek.
16. Objednávateľ je povinný poskytovať Poskytovateľovi súčinnosť potrebnú pre poskytnutie odborných služieb.
17. Členov komisie resp. pracovnej skupiny na vyhodnotenie splnenia podmienok účasti a komisie resp. pracovnej skupiny na vyhodnotenie ponúk má právo menovať len štatutárny orgán Objednávateľa ako verejný obstarávateľ.
18. Poskytovateľ bude predmetné služby poskytovať v mieste svojho sídla: Strediska služieb škole, Trieda SNP 48/A, 040 11 Košice. V prípade potreby po dohovore s Objednávateľom sa Poskytovateľ dostaví aj na iné, Objednávateľom označené miesto, a to aj v inom ako pracovnom čase.
19. **Odmena za poskytovanie služieb**
    1. Cena odborných služieb vo verejnom obstarávaní je stanovená v súlade so zákonom č. 18/1996 Z. z. o cenách v znení neskorších predpisov. Cena na dohodnutý rozsah odborných služieb je stanovená ako pevná a konečná. Poskytovateľ nie je platcom DPH.
    2. Zmluvné strany sa dohodli na odmene za poskytovanie odborných služieb vo verejnom obstarávaní a súvisiacich konzultačných a poradenských služieb vo výške stanovenej v prílohe č. 1, ktorá tvorí neoddeliteľnú súčasť tejto Zmluvy.
    3. V cene podľa ods. 1 a 2 sú zahrnuté všetky náklady alebo výdavky Poskytovateľa spojené s úplným a odborným splnením predmetu Zmluvy.

1. **Fakturačné a platobné podmienky**
2. Poskytovateľ je oprávnený fakturovať Objednávateľovi poskytnuté služby mesačne vždy najneskôr do konca nasledujúceho mesiaca za obdobie predchádzajúceho mesiaca.
3. Poskytovateľ je oprávnený fakturovať Objednávateľovi len skutočne poskytnuté služby vo verejnom obstarávaní.
4. Prílohou faktúry bude fotokópia vyplneného a podpísaného Výkazu poskytnutých odborných služieb vo verejnom obstarávaní a súvisiacich konzultačných a poradenských služieb, ktorého vzor tvorí príloha č. 2, ako neoddeliteľnú súčasť tejto Zmluvy.
5. Splatnosť faktúr je 30 dní od ich doručenia Objednávateľovi.
6. Poskytovateľ doručí Objednávateľovi originál faktúry v jednom vyhotovení.
7. Faktúra musí obsahovať tieto náležitosti:

* označenie zmluvných strán, obchodné meno, adresu, sídlo, IČO, DIČ,
* číslo faktúry,
* deň vystavenia a deň splatnosti faktúry,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu dodávateľa,
* prílohy v rozsahu a spracované spôsobom, ktoré predpisuje táto zmluva,
* označenie peňažného ústavu a číslo účtu, na ktorý sa má platiť, konštantný a variabilný symbol,
* označenie zmluvy, podľa ktorej je faktúra vystavená

1. Objednávateľ je oprávnený namietať vecnú a formálnu správnosť a úplnosť faktúry či jej povinných príloh najneskôr do 3 dní odo dňa doručenia predmetnej faktúry, a to vrátením faktúry s uvedením konkrétnych formálnych či vecných výhrad Objednávateľa voči predmetnej faktúre. V takomto prípade sa preruší plynutie lehoty splatnosti faktúry a nová lehota splatnosti faktúry začne plynúť doručením opravenej faktúry Objednávateľovi.
2. **Doba trvania zmluvy**
3. Zmluva sa uzatvára na dobu neurčitú.
4. **Zodpovednosť za vady**
5. Poskytovateľ nezodpovedá za vady vzniknuté činnosťou a úkonmi pri uskutočňovaní verejného obstarávania, ktoré boli vykonané na základe pokynov Objednávateľa, pokiaľ ho na ich nevhodnosť Poskytovateľ upozornil, ako aj za vady, ktoré vznikli na základe nepravdivých podkladov prevzatých od Objednávateľa, alebo ktoré Poskytovateľ nemohol vzhľadom na ich povahu a charakter, alebo čas ich predloženia zapracovať do prípravy verejného obstarávania.
6. V prípade, že kontrolné orgány preukážu nesprávny postup pri uskutočňovaní verejného obstarávania, Poskytovateľ sa zaväzuje na výzvu Objednávateľa bez zbytočného odkladu a bezplatne vypracovať vyjadrenie ku kontrolným zisteniam s odôvodnením ním realizovaného postupu.
7. Prípadnú reklamáciu vady plnenia predmetu tejto Zmluvy je Objednávateľ povinný uplatniť bezodkladne po zistení vady v písomnej forme do rúk zástupcu poskytovateľa, kde objednávateľ poukáže na nezákonné resp. nesprávne konanie poskytovateľa
8. **Zmluvné pokuty**
9. Ak bude Objednávateľ v omeškaní s platením dohodnutej ceny, môže si Poskytovateľ uplatniť úroky z omeškania vo výške 0,05 % z dlžnej sumy za každý deň omeškania.
10. V prípade omeškania Poskytovateľa s poskytnutím odbornej služby v termíne podľa tejto Zmluvy alebo požiadaviek Objednávateľa, vzniká Objednávateľovi právo na zaplatenie zmluvnej pokuty vo výške 0,05 % z ceny fakturovanej Poskytovateľom, za každý začatý deň omeškania.
11. Sankcie podľa ods. 2*.* tohto článku Zmluvy sa neuplatnia v prípade, ak omeškanie plnenia Poskytovateľa nastane z dôvodu na strane Objednávateľa.
12. Zmluvné strany sa dohodli, že zmluvné pokuty dojednané v tejto Zmluve sa stávajú splatnými do 15 dní po tom, čo bude povinnej zmluvnej strane doručená výzva na úhradu zmluvnej pokuty oprávnenou zmluvnou stranou.
13. **Trvanie zmluvného vzťahu**
14. Táto Zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomnou výpoveďou jednou zo zmluvných strán alebo písomným odstúpením od Zmluvy niektorou zmluvnou stranou.
15. V prípade zániku Zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku Zmluvy dohodou.
16. Každá zo zmluvných strán je oprávnená vypovedať túto Zmluvu aj bez uvedenia dôvodu. Výpovedná lehota je jeden mesiac a začína plynúť prvým dňom nasledujúceho mesiaca po doručení výpovede druhej zmluvnej strane.
17. Poskytovateľ je oprávnený odstúpiť od Zmluvy v prípade, že:
    1. Objednávateľ neposkytne súčinnosť pri poskytovaní odborných služieb vo verejnom obstarávaní a súvisiacich konzultačných a poradenských služieb,
    2. Objednávateľ nezaplatí odmenu za poskytovanie odborných služieb vo verejnom obstarávaní a súvisiacich konzultačných a poradenských služieb v zmysle čl. V. a čl. VI. tejto Zmluvy.
18. Objednávateľ je oprávnený odstúpiť od Zmluvy v prípade, že:
    1. Poskytovateľ poruší svoje povinnosti v súvislosti s poskytovaním odborných služieb vo verejnom obstarávaní a súvisiacich konzultačných a poradenských služieb stanovených touto Zmluvou v čl. II. ods. 1 a čl. IV. ods. 1.
    2. Poskytovateľ neposkytne odborné služby vo verejnom obstarávaní a súvisiace konzultačné a poradenské služby na dostatočnej odbornej úrovni a v zmysle pokynov Objednávateľa.
19. Odstúpenie od Zmluvy musí mať písomnú formu, musí byť doručené druhej zmluvnej strane, pričom jeho účinky nastávajú dňom doručenia Zmluvnej strane, ktorá svoju povinnosť porušila.
20. Odstúpením od zmluvy sa Zmluva zrušuje od začiatku, a to ku dňu doručenia odstúpenia od Zmluvy druhej zmluvnej strane. Odstúpením od Zmluvy zanikajú všetky práva a povinnosti zmluvných strán zo Zmluvy s výnimkou tých, ktoré zodpovedajú čiastočnému plneniu zmluvných strán. Odstúpenie od Zmluvy sa nedotýka nároku na náhradu škody.
21. **Záverečné ustanovenia**
22. Zmluvné strany berú na vedomie, že Objednávateľ je v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle ustanovenia § 5a zákona o slobode informácií, v spojení s ustanovením § 47a Občianskeho zákonníka č. 40/1964 Zb. v znení neskorších predpisov, povinne zverejňovanou zmluvou.
23. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.
24. Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú ustanoveniami zákona č. 513/1991 Zb. Obchodný zákonník a ostatnými všeobecne záväznými právnymi predpismi platnými v SR.
25. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom zástupcov svojich štatutárnych orgánov.
26. Táto Zmluva je vyhotovená v štyroch rovnopisoch s povahou originálu, z ktorých dva (2) rovnopisy obdrží Poskytovateľ a dva(2) rovnopisy obdrží Objednávateľ.
27. Akékoľvek zmeny resp. dodatky k tejto Zmluve sú platné len v písomnej forme po ich predchádzajúcom schválením zmluvnými stranami.
28. Zmluvné strany vyhlasujú, že si text Zmluvy pozorne prečítali, jeho obsahu, ktorý je dostatočne určitý porozumeli a že tento vyjadruje ich slobodnú a vážnu vôľu bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene.
29. Neoddeliteľnou súčasťou tejto Zmluvy sú tieto prílohy:

Príloha č. 1 – cenník odborných služieb vo verejnom obstarávaní

Príloha č. 2 – výkaz poskytnutých odborných služieb vo verejnom obstarávaní.

V Košiciach, dňa 09.12.2019 V Košiciach, dňa 09.12.2019

**Objednávateľ: Poskytovateľ:**

Príloha č. 1

**Cenník odborných služieb vo verejnom obstarávaní**

Vypracovanie **Predpokladanej hodnoty zákazky – stavebné práce:**

do 50.000,- € 300,- €

do 180.000,- € 500,- €

Zákazky :

tovary, služby, stavebné práce – **prostredníctvom systému ERANET, EKS:**

do 50.000,- € 300,- €

do 180.000,- € 500,- €

nad 180.000,- € cez Vestník 1 000,- €

**Potraviny prostredníctvom systému ERANET, EKS:**

do 221.000,- 300,- €

**Odborný dozor stavebných prác**

do 180.000,- € 500,- €

nad 180.000,- € 1 000,- €

Príloha č. 2 : Výkaz poskytnutých odborných služieb vo verejnom obstarávaní a súvisiacich konzultačných a poradenských služieb

**Výkaz poskytnutých odborných služieb vo verejnom obstarávaní a súvisiacich konzultačných a poradenských služieb**

**za mesiace ............. 20..**

|  |  |  |  |
| --- | --- | --- | --- |
| **Dátum** | **Popis poskytnutej služby** | **Suma** | **Poznámka** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Spolu:**

**V Košiciach dňa .........................**

**Poskytovateľ: Objednávateľ:**

**Stredisko služieb škole**

**Verejné obstarávanie**